CELEX: 52008PC0805
Language: ro
Date: 2008-12-01
Title: Propunere de directivă a Consiliului de modificare a Directivei 2006/112/CE privind sistemul comun al taxei pe valoarea adăugată, cu privire la evaziunea fiscală legată de import și de alte tranzacții transfrontaliere

Anunţ juridic important

|

52008PC0805

	[pic] | COMISIA COMUNITĂŢILOR EUROPENE |Bruxelles, 1.12.2008COM(2008) 805 final2008/0228 (CNS)Propunere deDIRECTIVĂ A CONSILIULUIde modificare a Directivei 2006/112/CE privind sistemul comun al taxei pe valoarea adăugată, cu privire la evaziunea fiscală legată de import și de alte tranzacții transfrontaliere(prezentată de Comisie)EXPUNERE DE MOTIVE1. CONTEXTUL PROPUNERII |110 | Motivele și obiectivele propunerii Prezenta propunere face parte dintr-o serie de măsuri convenționale care vor fi prezentate pe termen scurt în cadrul unei abordări coordonate la nivel european în domeniul luptei împotriva fraudei în materie de TVA. Propunerea include modificări ale directivei privind TVA necesare pentru implementarea a două dintre măsurile anunțate, legate de un anumit tip de scutire de la plata TVA pentru import și de răspunderea solidară. Obiectivele propunerii sunt, pe de o parte, clarificarea condițiilor referitoare la o exonerare specifică pentru import care există deja și care este utilizată în mod abuziv în cadrul unor scheme de fraudă și, pe de altă parte, punerea la dispoziția administrațiilor fiscale a unui instrument pentru recuperarea TVA de la comercianții nerezidenți atunci când încălcarea, de către aceștia din urmă, a obligațiilor care le revin în materie de comunicare a informațiilor a facilitat frauda. |120 | Contextul general La reuniunea ECOFIN din 4 decembrie 2007, Consiliul a invitat Comisia să își continue lucrările privind măsurile convenționale pentru combaterea fraudei în materie de TVA, în special în cadrul grupului de experți pentru strategia de combatere a fraudei fiscale (ATFS), să își prezinte concluziile în prima parte a anului 2008 și să prevadă, acolo unde este necesar, propuneri legislative referitoare la măsurile convenționale. Din discuțiile care au urmat după această dată, a reieșit în mod clar că statele membre vor ca lucrările Comisiei privind măsurile convenționale pentru combaterea fraudei în materie de TVA să fie accelerate și ca o serie de propuneri legislative pentru rectificarea deficiențelor întâlnite în legislația actuală să fie prezentate Consiliului de către Comisie. Ca răspuns la solicitarea Consiliului, Comisia va prezenta o comunicare privind strategia coordonată de ameliorare a luptei împotriva fraudei în materie de TVA în Uniunea Europeană, conținând o serie de măsuri pentru care intenționează să prezinte, pe termen scurt, propuneri legislative. Această comunicare este, de asemenea, prezentată astăzi, de către Comisie, spre adoptare. Prezenta propunere face parte din primul set de propuneri anunțate în această comunicare. |130 | Dispoziții în vigoare în domeniul propunerii a) Scutirea de la plata TVA pentru import Articolul 143 litera (d) din directiva privind TVA (Directiva 2006/112/CE a Consiliului din 28 noiembrie 2006) prevede scutirea de la plata TVA pentru import, atunci când acesta este urmat de livrarea sau transferarea intracomunitară a produselor importate unei persoane impozabile într-un alt stat membru. Punerea în aplicare în practică a acestei dispoziții, inclusiv a condițiilor pentru aplicarea acestei scutiri, este de competența statelor membre, ceea ce a dus la apariția unor divergențe. Articolul 145 alineatul (1) din directiva privind TVA prevede că, atunci când este cazul, Comisia prezintă Consiliului propuneri de delimitare a sferei de aplicare a scutirilor prevăzute la articolul 143 și de stabilire a normelor detaliate de punere în aplicare a scutirilor respective. Comisia nu a prezentat încă nicio astfel de propunere. Inspectorii din statele membre responsabili cu lupta anti-fraudă au atras atenția Comisiei asupra utilizării din ce în ce mai frecvente a acestei exonerări specifice pentru importul în cadrul schemelor de fraudă intracomunitară cu firme fantomă (missing trader intra-Community sau MTIC). Analize suplimentare cu privire la acest subiect au arătat că utilizarea frauduloasă a dispoziției în cauză este facilitată în mare măsură de inadecvarea modalităților de punere în aplicare a acestei scutiri în legislațiile naționale, ajungându-se la situația în care nu este garantată urmărirea mișcărilor fizice ale produselor importate de către autoritățile vamale și fiscale din Comunitate. Având în vedere dimensiunea importantă a abuzului legat de această scutire, este oportună luarea unei inițiative legislative de către Comisie, în vederea stabilirii la nivel comunitar a unor norme detaliate de punere în aplicare a acestei dispoziții. b) Răspunderea solidară Conform articolului 205 din directiva privind TVA statele membre pot să prevadă că o altă persoană decât cea obligată la plata TVA este considerată răspunzătoare în mod solidar de plata TVA. Având în vedere principiile proporționalității, transparenței și certitudinii juridice, precum și în vederea asigurării unei aplicări uniforme a acestei dispoziții în cazurile în care persoana care efectuează livrarea intracomunitară exonerată a produselor nu și-a îndeplinit obligațiile în materie de comunicare a informațiilor, este necesar să se prevadă aplicarea obligatorie a răspunderii solidare în cazurile menționate și să se definească în detaliu condițiile de aplicare aferente. |140 | Coerența cu celelalte politici și obiective ale Uniunii Combaterea fraudei fiscale face parte din Strategia de la Lisabona. În comunicarea sa din 25 octombrie 2005 privind contribuția politicilor fiscale și vamale la Strategia de la Lisabona, Comisia a subliniat că frauda fiscală provoacă distorsiuni importante în funcționarea pieței interne, constituie un obstacol în calea concurenței loiale și duce la o erodare a veniturilor care servesc la finanțarea serviciilor publice la nivel național. Autoritățile publice fiind nevoite să acopere acest deficit, creșterea fraudei se traduce printr-o presiune fiscală sporită asupra întreprinderilor care respectă normele fiscale. Propunerea oferă statelor membre mai multă certitudine cu privire la domeniul de aplicare al unor măsuri pe care acestea le pot lua pentru a lupta în mod mai eficient împotriva fraudei și pentru a asigura colectarea TVA datorată pentru anumite tranzacții, atunci când furnizorul a contribuit cu bună știință la riscul de pierderi de TVA pe teritoriul acestora. |2. CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |211 | Metodele de consultare, principalele sectoare vizate și profilul general al respondenților Discuțiile tehnice din acest domeniu specific s-au realizat în prezența unor experți din statele membre. |212 | Sinteza răspunsurilor și modul în care acestea au fost luate în considerare a) Scutirea de la plata TVA pentru import Din lucrările efectuate de experți cu privire la import a rezultat un anumit număr de recomandări. Printre aceste recomandări se numără obligația importatorului produselor de a se identifica în scopuri legate de TVA în statul membru în care are loc importul sau de a numi un reprezentant fiscal în statul membru respectiv, astfel cum este deja prevăzut la articolul 214 alineatul (1) litera (a) din directiva privind TVA. În plus, acest importator ar trebui să comunice autorităților responsabile cu obligațiile în materie de TVA pentru import numărul de identificare TVA al persoanei impozabile stabilite în alt stat membru, căreia urmează să îi fie transferate produsele. De asemenea, ar trebui garantat faptul că importatorul respectiv poate să demonstreze, la momentul importului, că produsele vor părăsi statul membru al importului pentru a fi expediate sau transportate în alt stat membru. Aceste recomandări se află la baza modificărilor propuse pentru articolul 143 litera (d) din directiva privind TVA. Alte recomandări se referă la aspecte mai administrative care nu necesită modificarea directivei privind TVA. b) Răspunderea solidară Condițiile de bază pentru aplicarea transfrontalieră a principiului răspunderii solidare au fost, de asemenea, discutate cu experții statelor membre, fiind apoi încorporate în proiectul actului legislativ. |Obținerea și utilizarea expertizei |229 | Nu a fost necesar să se recurgă la expertiză externă. |230 | Evaluarea impactului Ambele măsuri se referă, în principal, la adaptări tehnice a două articole din directiva privind TVA, propunându-și să clarifice în continuare modalitățile de aplicare a acestor două articole. Deoarece nu sunt implicate modificări substanțiale ale legislației comunitare în materie de TVA, realizarea unei evaluări a impactului nu a fost considerată necesară. Nu sunt implicate sarcini suplimentare pentru întreprinderi și nici nu sunt generate costuri suplimentare pentru operatori sau pentru administrațiile fiscale. |3. ELEMENTELE JURIDICE ALE PROPUNERII |305 | Rezumatul acțiunii propuse Propunerea urmărește modificarea a două articole existente care fac parte din directiva privind TVA. a) Scutirea de la plata TVA pentru import Prima măsură va preciza mai în detaliu condițiile necesare pentru aplicarea corectă a unui anumit tip de exonerare pentru import. b) Răspunderea solidară A doua măsură are ca scop să impună persoanei impozabile care efectuează livrarea intracomunitară răspunderea solidară pentru TVA datorată pentru achiziția intracomunitară a respectivelor produse într-un alt stat membru, în care această persoană nu este stabilită, în cazul în care aceasta nu a furnizat ori nu a furnizat la timp declarația recapitulativă sau când această declarație recapitulativă nu conține informațiile solicitate. |310 | Temeiul juridic Articolul 93 din Tratatul CE |320 | Principiul subsidiarității Principiul subsidiarității se aplică în măsura în care propunerea nu ține de competența exclusivă a Comunității. |Obiectivele propunerii nu pot fi realizate în mod satisfăcător de statele membre din motivul (motivele) prezentat(e) în cele ce urmează. |321 | În cazul de față, Directiva 2006/112/CE a Consiliului stabilește normele care reglementează funcționarea sistemului comunitar de TVA. În vederea clarificării a două dintre aceste dispoziții armonizate în vigoare, este necesară modificarea lor printr-un act adoptat de Comunitate. Statele membre nu pot adopta individual legi naționale incompatibile cu legislația comunitară. |Prin acțiunea Comunității vor fi mai bine atinse obiectivele propunerii, din motivul (motivele) prezentat(e) în cele ce urmează. |324 | Măsurile luate la nivelul Comunității permit o combatere mai eficientă a evaziunii fiscale. |325 | Acțiunea Comunității garantează, de asemenea, o aplicare armonizată a dispozițiilor. |327 | a) Scutirea de la plata TVA pentru import Pentru a evita transferarea importurilor scutite de plata TVA în statele membre care aplică unele condiții mai puțin stricte, este necesară stabilirea condițiilor suplimentare la nivel comunitar. b) Răspunderea solidară În numele principiului certitudinii juridice, toți comercianții stabiliți în UE trebuie să fie la curent cu faptul că pot fi considerați răspunzători în mod solidar pentru plata TVA datorată pentru achiziția intracomunitară de produse într-un alt stat membru, și să cunoască condițiile în baza cărora această răspundere solidară li se aplică. Aceste condiții trebuie să fie precise și trebuie aplicate în mod uniform în toate statele membre. |Prin urmare, prezenta propunere respectă principiul subsidiarității. |Principiul proporționalității Propunerea respectă principiul proporționalității din motivul (motivele) prezentat(e) în cele ce urmează. |331 | Modificările propuse ale directivei sunt limitate la minimum. a) Scutirea de la plata TVA pentru import Condițiile suplimentare propuse cu privire la utilizarea scutirii de plată a TVA pentru import ar trebui, de fapt, să fie deja aplicabile în acest moment și sunt introduse numai pentru a asista statele membre în adoptarea unei abordări armonizate privind controlul aplicării în practică a scutirii. Informațiile care trebuie furnizate de importator nu diferă de cele care sunt deja prevăzute, în acest moment, în cadrul scutirii de la plata TVA datorată pentru import. Importatorul trebuie numai să arate că importul este urmat de o livrare intracomunitară scutită a produselor sau de un transfer intracomunitar scutit al produselor spre un alt stat membru și trebuie să declare aceasta în declarația sa recapitulativă. Nu este impusă nicio sarcină financiară suplimentară, iar sarcinile administrative nu sunt noi. Ele sunt minime și se adresează numai importatorilor care doresc să facă apel la procedura vamală 4200, care le permite să evite plata TVA pentru import, atunci când acesta este urmat de livrarea sau transferul intracomunitar al produselor spre un alt stat membru. De fapt, respectivii importatori ar trebui să dispună deja în acest moment de aceste informații. b) Răspunderea solidară În ceea ce privește răspunderea solidară, este introdusă o normă condițională și specifică în toate statele membre ale UE care prevede aplicarea obligatorie a acestui principiu pentru cazurile în care furnizorul a contribuit prin omitere la pierderi de TVA de plătit pentru achiziția intracomunitară de produse într-un alt stat membru, nefurnizând ori furnizând cu întârziere declarația sa recapitulativă sau furnizând o declarație recapitulativă care nu conținea toate informațiile referitoare la livrarea intracomunitară în cauză. Furnizorului trebuie să i se ofere posibilitatea de a demonstra administrației fiscale a statului membru în care este datorată TVA pentru achiziția intracomunitară că această omitere este justificată în mod corespunzător și că deficiențele în raport cu obligațiile sale de comunicare a informațiilor sunt numai erori materiale neintenționate. |332 | În plus, jurisprudența actuală a Curții Europene de Justiție rămâne în continuare aplicabilă acestei dispoziții. Norma propusă stabilește o obligație clară și precisă referitoare la persoana impozabilă care efectuează livrarea intracomunitară, astfel încât aceasta din urmă să știe fără ambiguitate care îi sunt drepturile și obligațiile pentru a putea lua măsurile corespunzătoare. Prin urmare, măsura propusă respectă condiția certitudinii juridice pentru comerciantul implicat. Faptul că furnizorul trebuie să prezinte o declarație recapitulativă corectă nu constituie o sarcină administrativă suplimentară asupra întreprinderilor, deoarece această obligație există deja în legislația comunitară privind TVA. Este important să se reamintească faptul că informațiile pe care statele membre le primesc prin intermediul declarațiilor recapitulative prezentate de furnizorii de produse sunt principalele, dacă nu singurele lor surse de informare cu privire la achizițiile intracomunitare care sunt realizate pe teritoriul lor. Prin urmare, este esențial ca aceste informații să fie prezentate și transmise, precum și să reflecte corect realitatea, în așa fel încât să poată fi utilizate ca instrumente de control. De asemenea, persoana impozabilă care efectuează livrarea intracomunitară nu riscă să fie considerată răspunzătoare în mod solidar decât în măsura în care cumpărătorul nu a furnizat declarația privind TVA referitoare la achiziția intracomunitară. Ambele măsuri propuse au obiective precise, sunt limitate din punctul de vedere al domeniului de aplicare și respectă principiul proporționalității, precum și cerința de certitudine juridică. |Alegerea instrumentelor |341 | Instrumentele propuse: directivă. |342 | Alte instrumente nu ar fi adecvate din următorul (următoarele) motiv(e). Propunerea urmărește modificarea a două articole din directiva privind TVA, prin urmare, este necesar ca instrumentul de modificare să fie tot o directivă. |4. IMPLICAțIILE BUGETARE |409 | Propunerea nu are implicații asupra bugetului comunitar. |5. INFORMAțII SUPLIMENTARE |550 | Tabel de corespondență Statele membre trebuie să comunice Comisiei textul dispozițiilor de drept intern care transpun directiva, precum și un tabel de corespondență între respectivele dispoziții și prezenta directivă. |570 | Explicarea detaliată a propunerii a) Scutirea de la plata TVA pentru import Modificarea articolului 143 litera (d) din directiva privind TVA prevede introducerea a trei condiții pentru aplicarea scutirii, și anume: - obligația importatorului de a se identifica în scopuri de TVA sau de a numi un reprezentant fiscal în statul membru în care are loc importul; - obligația persoanei care solicită scutirea respectivă de a indica faptul că produsele urmează să părăsească statul membru al importului pentru a fi transportate sau expediate într-un alt stat membru; - obligația importatorului de a furniza, la momentul importului, numărul de identificare TVA al persoanei impozabile identificată în scopuri de TVA, căreia urmează să îi fie transferate produsele în acel alt stat membru. Așadar, persoana care importă produsele și dorește să beneficieze de scutirea de la plata TVA pe motiv că produsele respective sunt destinate transferului într-un alt stat membru trebuie să arate că este identificată în scopuri de TVA în statul membru al importului și trebuie să indice, la momentul importului, că produsele vor fi obiectul unei livrări intracomunitare scutite în statul membru al importului sau al unui transfer intracomunitar scutit din statul membru al importului. Pentru îndeplinirea acestei a doua condiții, persoana va trebui să demonstreze că sunt îndeplinite condițiile menționate mai sus. Pe de altă parte, aplicarea corectă a acestei scutiri depinde de buna circulație a informațiilor între autoritățile vamale și autoritățile fiscale naționale, precum și între autoritățile fiscale ale diferitelor state membre implicate. Această obligație de a colecta și de a transmite informațiile respective este de competența administrațiilor fiscale și vamale ale statelor membre. Numai o abordare combinată și comună atât a Comisiei, în vederea furnizării unui cadru legal mai strict pentru aplicarea acestei scutiri, cât și a statelor membre, în vederea colectării și transmiterii acestor informații diverselor părți implicate poate garanta transformarea acestui sistem într-un instrument eficace de luptă împotriva abuzurilor menționate anterior. b) Răspunderea solidară Modificarea articolului 205 se referă la obligația statelor membre de a considera că furnizorul de produse care nu este stabilit pe teritoriul lor este răspunzător în mod solidar de TVA datorată pentru achiziția intracomunitară a respectivelor produse de către clientul său, atunci când nerespectarea anumitor obligații contribuie în mod implicit la pierderi de TVA în statul membru în care are loc achiziția intracomunitară. Această obligație se aplică în cazul nerespectării de către furnizor a datoriei sale de a prezenta declarația recapitulativă referitoare la livrare și în cazul nedeclarării TVA în declarația privind TVA de către persoana care realizează achiziția intracomunitară a produselor în cauză. Astfel, statul membru în care are loc achiziția intracomunitară nu este informat de intrarea produselor pe teritoriul său. De asemenea, în vederea respectării principiilor generale de proporționalitate și de certitudine juridică, respectivul furnizor poate infirma prezumția creată de acest articol, justificând în mod corespunzător deficiențele respective autorităților fiscale competente. În acest fel, statele membre dispun de o bază juridică suplimentară care le permite să colecteze TVA datorată pentru o achiziție intracomunitară de la persoana impozabilă implicată într-o tranzacție sau într-un lanț de tranzacții frauduloase, mărind astfel riscurile și costurile autorilor de fraude și complicând elaborarea unor astfel de scheme de fraudă. În același timp, furnizorul va fi stimulat să prezinte la timp o declarație recapitulativă corectă și completă, ameliorând astfel calitatea datelor care trebuie transmise prin sistemul VIES (schimb de informații referitoare la taxa pe valoarea adăugată). |E-10456 | (Expunere de motive validată – 10 456 caractere – respectând cerințele DGT.) |2008/0228 (CNS)Propunere deDIRECTIVĂ A CONSILIULUIde modificare a Directivei 2006/112/CE privind sistemul comun al taxei pe valoarea adăugată, cu privire la evaziunea fiscală legată de import și de alte tranzacții transfrontaliereCONSILIUL UNIUNII EUROPENE,având în vedere Tratatul de instituire a Comunității Europene, în special articolul 93,având în vedere propunerea Comisiei[1],având în vedere avizul Parlamentului European[2],având în vedere avizul Comitetului Economic și Social European[3],întrucât:(1) În concluziile reuniunii sale „Afaceri economice și financiare” din 28 noiembrie 2006, Consiliul și-a exprimat acordul cu privire la stabilirea și implementarea unei strategii de combatere a fraudei fiscale la nivel comunitar pentru a completa eforturile naționale, mai ales în ceea ce privește taxarea indirectă.(2) Două măsuri care au fost examinate în contextul respectiv necesită modificarea Directivei 2006/112/CE a Consiliului din 28 noiembrie 2006 privind sistemul comun al taxei pe valoarea adăugată[4].(3) Importul de produse este scutit de plata taxei pe valoarea adăugată (TVA) dacă este urmat de livrarea sau transferarea produselor respective unei persoane impozabile într-un alt stat membru. Condițiile în care se acordă scutirea sunt definite de statele membre. Experiența a arătat însă că diferențele în ceea ce privește aplicarea acestei dispoziții sunt exploatate de comercianți pentru a evita plata TVA pentru produsele importate în aceste circumstanțe.(4) Pentru a împiedica acest tip de utilizare și în baza obligației Comisiei de a prezenta Consiliului, atunci când este necesar, propuneri care vizează delimitarea domeniului de aplicare a scutirilor acordate pentru import și de a stabili norme detaliate pentru punerea în aplicare a acestora, este necesară specificarea condițiilor în care se aplică această scutire.(5) TVA trebuie plătită de persoana care are obligația de o plăti autorităților fiscale. Pentru garantarea plății TVA, statele membre pot totuși să prevadă că, în anumite circumstanțe, o altă persoană decât cea obligată la plata TVA este considerată răspunzătoare în mod solidar de plata TVA.(6) Pentru a garanta că furnizorul de produse care contribuie la pierderi de TVA apărute atunci când produsele livrate, scutite de TVA, sunt achiziționate de o altă persoană, poate fi, la rândul său, considerat răspunzător în mod solidar de plata TVA pentru achiziția intracomunitară a respectivelor produse într-un stat membru în care furnizorul în cauză nu este stabilit (furnizor nestabilit), este indicat să se prevadă această posibilitate.(7) În vederea satisfacerii cerinței de certitudine juridică pentru furnizorul nestabilit, este necesară aplicarea aceleiași norme de către toate statele membre, precum și transparența condițiilor de aplicare.(8) Întrucât, din aceste motive, obiectivele acțiunilor propuse în vederea luptei contra fraudei legate de TVA nu pot fi realizate în mod suficient de statele membre și pot fi realizate, prin urmare, mai bine la nivel comunitar, Comunitatea poate adopta măsuri, în conformitate cu principiul subsidiarității prevăzut la articolul 5 din tratat. În conformitate cu principiul proporționalității, prevăzut la articolul respectiv, prezenta directivă nu depășește ceea ce este necesar pentru atingerea obiectivelor respective.(9) Prin urmare, este necesar ca directiva 2006/112/CE să fie modificată în consecință,ADOPTĂ PREZENTA DIRECTIVĂ:Articolul 1Directiva 2006/112/CE se modifică după cum urmează:1.  Articolul 143 se modifică după cum urmează:2.  textul introductiv se înlocuiește cu următorul text:„(1) Statele membre scutesc următoarele operațiuni:”3.  se adaugă următorul alineat:„(2) Scutirea prevăzută la alineatul (1) litera (d) se aplică numai dacă, la momentul importului, importatorul a comunicat în mod clar autorităților competente ale statului membru al importului toate informațiile următoare:4.  numărul său de identificare TVA sau numărul de identificare TVA al reprezentantului său fiscal în statul membru al importului;5.  numărul de identificare TVA al clientului căruia îi sunt livrate produsele în alt stat membru sau propriul număr de identificare TVA în statul membru în care ajung produsele, atunci când acestea sunt transferate din statul membru al importului în conformitate cu condițiile prevăzute la articolul 138, alineatul (2) litera (c);6.  dovada faptului că produsele importate vor fi transportate sau expediate din statul membru al importului spre un al stat membru.”7.  Articolul 205 se înlocuiește cu următorul text:„Articolul 205(1) În situațiile prevăzute la articolele 193-200 și articolele 202, 203 și 204, statele membre pot prevedea ca o altă persoană decât persoana obligată la plata TVA să fie ținută răspunzătoare în mod solidar pentru plata TVA.(2) În situația la care se face referire la articolul 200, persoana care furnizează produsele în conformitate cu condițiile prevăzute la articolul 138 este considerată răspunzătoare în mod solidar de plata TVA datorată pentru achiziția intracomunitară a produselor respective, atunci când aceasta nu a respectat obligația prevăzută la articolele 262 și 263 de a furniza o declarație recapitulativă conținând informații referitoare la livrarea respectivă sau când declarația recapitulativă pe care a furnizat-o nu conține informațiile referitoare la această livrare solicitate în temeiul articolului 264.În schimb, dispozițiile primului paragraf nu se aplică în următoarele situații:8.  clientul a depus, pentru perioada în cursul căreia taxa a devenit exigibilă pentru tranzacția respectivă, declarația privind TVA în conformitate cu dispozițiile articolului 250 conținând toate informațiile referitoare la tranzacție;9.  persoana care livrează produsele în conformitate cu condițiile prevăzute la articolul 138 poate justifica în mod corespunzător pentru autoritățile competente deficiențele vizate la primul paragraf al acestui alineat.”Articolul 2Transpunere1. Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive cel târziu până la 31 decembrie 2009. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.2. Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene .Articolul 4Prezenta directivă se adresează statelor membre.Adoptată la Bruxelles,Pentru ConsiliuPreședintele [1] JO C […], […], p. […].[2] JO C […], […], p. […].[3] JO C […], […], p. […].[4] Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006). Directivă modificată ultima dată prin Directiva 2008/8/CE (JO L 44, 20.2.2008).